Հավելված - 1
 Հաստատվել է Արարատի
 քաղաքային համանքի ավագանու
 2018թ. ապրիլի 10-ի թիվ 04 նիստի
 թիվ 18-Ն որոշումով

Արարատի քաղաքային համայնքի 2018թ.

բնապահպանական ծրագիրը

 **1.Նախաբան**

 «Ընկերությունների կողմից վճարվող բնապահպանական վճարների նպատակային օգտագործման մասին» 2001թ. մայիսի 15-ի Հայաստանի Հանրապետությյան օրենքի հաշվարկվել է 6,210.300 դրամի սուբվենցիա: Քանի որ, հայտարարված մրցույթում հաղթող ճանաչված կազմակերպությունը ծրագրով նախատեսված 6,210.300 ՀՀ դրամի աշխատանքները կատարում է 3,200.000 ՀՀ դրամով, հետևաբար մնացած գումարը՝ 2,883.900 ՀՀ դրամը նախատեսվում է օգտագործել ծրագիրը շարունակելու համար: Սույն ծրագիրը մշակելիս համայնքապետարանն առաջնորդվել է Հայաստանի Հանրապետության վերոհիշյալ օրենքի 1-ին հոդվածի 2-րդ մասի, <<Բնապահպանական ծրագրերի մշակման /նախագծման/ մասին>> Հայաստանի Հանրապետության կառավարության 2014թ. փետրվարի 27-ի թիվ 197-Ն որոշումով հաստատված կարգի և Հայաստանի Հանրապետության վարչապետի 2014թ. դեկտեմբերի 10-ի N 1253-Ա որոշման պահանջներով: Ծրագիրը մշակելիս հաշվի է առնվել նախորդ տարիներին բնապահպանական վճարներից կատարված մասհանումների հաշվին քաղաքում իրականացված ծրագրերը, ինչպես նաև ներկա պայմաններում առավել հրատապ լուծում պահանջող՝ քաղաքային իշխանությանը և բնակչությանը խիստ մտահոգող հարցերը, որոնց շարքում առաջնահերթ է համարվում ոռոգման ջրով ապահովելը:

 **2. Ծրագրի նպատակը**

 Արարատի քաղաքային համայնքի 2018թ. բնապահպանական ծրագրի հիմնական և գլխավոր նպատակը քաղաքը ոռոգման ջրով ապահովելն է: Արարատ քաղաքում գործում է երկու խորքային հոր, սակայն ոռոգման ցանցի բացակայության պատճառով ծառերն ու կանաչ տարածքները ոռոգվում են ջրատար մեքենայով, որն արդյունավետ չէ: Մարդիկ տնամերձ հողամասերը ոռոգում են հիմնականում խմելու ջրով, շատ տարածքներ անմշակ են մնում: Ոռոգման ցանցի անցկացումը մասնավորապես կլուծի քաղաքի կանաչ մակերեսների՝ եղած ծառերի ու թփերի պահպանման ու ավելացման, անմշակ մնացած կամ խմելու ջրով ոռոգվող տնամերձ հողամասերի մշակման ու խմելու ջրի խնայողության, ուսումնական հաստատություններին, մանկապարտեզներին և քաղաքային հիվանդանոցին կից հողատարածքների ոռոգման հարցը:

 **3. Ծրագրի իրավական հիմքերը**

 Ծրագիրն իրականացվելու է Արարատ քաղաքի վարչական տարածքում գործող ձեռնարկությունների կողմից արտադրական գործունեության հետևանքով շրջակա, այդ թվում օդային ավազան վնասակար նյութերի արտանետման և սպառման թափոնների սահմանված կարգով տեղադրման, շրջակա միջավայր վնասակար նյութերի և միացությունների արտանետման համար բնապահպանական վճարներից, համայնքին կատարված մասհանումների միջոցներով: Ծրագրի իրականացման համար բնապահպանական վճարներից տրամադրված սուբվենցիան չբավարարելու դեպքում, նկատի ունենալով ծրագրի հրատապությունը, համայնքն իր միջոցներից լրացուցիչ հատկացումներ կկատարի այդ նպատակի համար:

 **4. Ծրագրի շահառուները և մատուցվող ծառայությունները**

 Ծրագրի շահառուներն են համարվում Արարատ քաղաքի ողջ բնակչությունը, ուսումնական և նախադպրոցական հաստատությունները, քաղաքային հիվանդանոցը, տնամերձ հողամաս ունեցող բնակիչները, ինչպես նաև քաղաքի հանգստի գոտուց օգտվող շրջակա բնակավայրերի բնակիչները: Ոռոգման ցանցի հարցի լուծման շնորհիվ քաղաքում մեծ չափով կխնայվի նաև խմելու ջուր: Ծրագրի իրականացումը կնպաստի նաև բնակչության առողջության պահպանմանը՝ շնորհիվ կանաչ մակերեսների ավելացման ու միկրոկլիմայի ստեղծման, ինչպես նաև կկանխվի քամու ու տրանսպորտի երթևեկության հետևանքով բարձրացող փոշին:

 **5. Ծրագրի խնդիները և դրանց կապը**

 Ծրագիրը ներառում է երկու բաղադրիչ. կլուծվի բնապահպանական և առողջապահական խնդիրներ: Ծրագրի իրականացման շնորհիվ կլուծվեն քաղաքը կանաչ ու գրավիչ տեսքի բերելու, միկրոկլիմայի ստեղծման, օդային ավազանի և բնակչության առողջության պահպանման հարցերը, պայմաններ կստեղծվեն բնակչության առողջ ապրելակերպի համար բարենպաստ պայմանների ստեղծման, մանուկների և պատանիների մոտ բնության և կանաչ տարածքների պահպանման նկատմամբ հոգատար վերաբերմունքի ձևավորմանն ու դաստիարակմանը, ինչպես նաև բնակիչները հնարավորություն կունենան մշակելու և ոռոգելու իրենց տնամերձ հողամասերը բակային կանաչ տարածքներն ու ծառերը: Կխնայվի նաև այդ նպատակով երբեմն օգտագործվող խմելու ջուրը:

**6. Ծրագրի իրականացման եղանակը**

 Ծրագիրը նախատեսվում է իրականացնել 2018թ. համայնքին հատկացվելիք 6,210.300 դրամից նախորդ մրցույթի արդյոունքներից մնացած 2,883.900 ՀՀ դրամ բնապահպանական վճարներից կատարվելիք մասհանման միջոցով: Քաղաքում նախատեսվում է անցկացնել ոռոգման ցանց պոլիէթիլենային խողովակների միջոցով և այն հասցնել ոռոգվող տարածքներին